Source: https://www.riigiteataja.ee/kohtulahendite_liigitus.html?jaotus=juur.206106663.206106668.206106877&kokkuvotted=false&jaotusedVaikimisiAvatud=
Timestamp: 2020-04-03 17:24:40+00:00
Document Index: 4327216

Matched Legal Cases: ['§ 101', '§ 101', '§ 101', 'Riigikohus ', '§ 101', '§ 100', '§ 15', '§ 101', 'Riigikohus ', '§ 101', 'Riigikohus ', 'Riigikohus ', 'Riigikohus ', '§ 101', 'Riigikohus ', '§ 101', 'Riigikohus ', '§ 101', '§ 101', 'Riigikohus ', 'kohus ', 'Riigikohus ']

eriti piinaval viisil
eriti piinaval või eriti julmal viisil
huligaanne ajend
huligaanse ajendi mõiste
huligaansel ajendil
kahe või enama isiku suhtes (KrK § 101 p 5)
kahe või enama isiku tapmise (KrK § 101 p 5) subjektiivne külg
paljude inimeste elule ohtlikul viisil (p 7)
rauga mõiste
rauga suhtes (p 6)
tapmise ja tapmiskatse kvalifitseerimine
tapmise kvalifitseerimine kahe või enama isiku suhtes (KrK § 101 p 5)
3-1-1-106-98 Riigikohus 13.10.1998
Kuriteo kvalifitseerimisel KrK § 101 p 5 järgi on määrav asjaolu, et süüdlase teod on hõlmatud ühise tahtlusega ning reeglina toimepandud üheaegselt. Ühise tahtlusega hõlmatud kahe või enama isiku erineval ajal tapmise puhul peab kindlasti olema tuvastatud otsene tahtlus. Kannatanute üheaegsel tapmisel on võimalik nii otsene kui ka kaudne tahtlus. Kannatanute üheaegsel tapmisel ei pruugi kokku langeda ka tapmise motiiv.
Kahe isiku tapmiseks mõeldud ja ühtse tahtlusega hõlmatud tegevus, millega põhjustati vaid ühe isiku surm, tuleb kvalifitseerida ühe isiku lõpuleviidud tapmisena (KrK § 100) ja kahe või enama isiku tapmise katsena (KrK § 15 lg 2 ja § 101 p 5).
3-1-1-40-98 Riigikohus 01.04.1998
Eesti Vabariigi 18.12.1996. a seadusega KrK §-s 101 eluaegse vabadusekaotuse mõistmise võimaluse ettenägemine, samuti rahvusvahelise õiguse põhimõtted ning Inimõiguste ja põhivabaduste kaitse konventsiooni lisaprotokolli nr 6 ratifitseerimisseaduse vastuvõtmine 18.03.1998. a annavad alust mõista tahtliku tapmise raskendavail asjaoludel toimepannutele surmanuhtluse asemel eluaegse vabadusekaotuse üksnes niivõrd, kuivõrd see kergendab raskemat karistust ning võimaldab mõistetud surmanuhtluse asemel kohaldada eluaegset vabadusekaotust.
Ühtsest tahtlusest hõlmatud kahe või enama isiku tapmine ja ühe isiku tapmiskatse moodustavad ühe lõpuleviidud kuriteo KrK § 101 p 5 tunnustel.
3-1-1-44-98 Riigikohus 24.03.1998
Tapmisega huligaansel ajendil avaldatakse otsest lugupidamatust ühiselureeglite ja üldtunnustatud moraalinormide vastu. Huligaanseks ajendiks ei pea olema ajendi vähene tähtsus või puudumine.
katse ja lõpuleviidud põgenemise piiritlemine
Vahistatu põgenemine haiglast politseitöötajate nähes, kes talle kohe järele jooksevad ja ta haiglast 100 m kaugusel kinni peavad, tuleb lugeda katsestaadiumi jäänuks.
Kriminaalasjas tähtsust omavate asjaolude selgitamata jätmine võib tingida põhjendamatuid ja meelevaldseid järeldusi tõendite usaldusväärsuse suhtes.
kompleksekspertiisi vajalikkus
Kannatanu keha ja relva asendi tuvastamiseks lasuvigastuse tekitamisel võib osutuda vajalikuks määrata kompleksekspertiis kohtuballistika- ja kohtumeditsiinieksperdi osavõtul, mitte aga eraldi kohtumeditsiini ja kohtuballistikaekspertiis.
3-1-1-106-97 Riigikohus 28.10.1997
Otsustamaks, kas tapmine rusika- ja jalalöökide tagajärjel pandi toime tahtlikult, samuti kas eriti piinaval või eriti julmal viisil, tuleb arvestada löökide tugevust, hulka ja kestust, kohta inimkehal, kuhu löögid olid suunatud, tekitatud kehavigastuste hulka ja laadi, valutunde kestust ja muid kuriteo toimepanemise viisi iseloomustavaid asjaolusid.
Peksmise tagajärjel kannatanu surma põhjustamine, kui süüdlane nägi ette ja möönis niisuguse tagajärje saabumist, moodustab kaudse tahtlusega toimepandud tapmise, mitte aga üliraske kehavigastuse tahtliku tekitamise, millega ettevaatamatuse tõttu põhjustati kannatanu surm. Viimati nimetatud kuritegu eeldab surma suhtes kergemeelsust.
3-1-1-31-97 Riigikohus 15.04.1997
Kannatanu põletamine, kui ei ole tõendatud, et põletati elav inimene, ei moodusta tapmist eriti piinaval või eriti julmal viisil.
Konflikti tekkimine kannatanuga isiklike suhete pinnalt ei pea välistama tapmist huligaansel ajendil.
Isiku süüdimõistmine KrK § 101 p 5 järgi võib olla põhjendatud vaid tingimusel, et 2 või enama isiku tapmine tema poolt on mitte oletatav, vaid tuvastatud. Kahe kannatanu põletamine ei pea olema suunatud 2 inimese tapmisele.
3-1-1-125-96 Riigikohus 26.11.1996
Kannatanu tapmine 33 torke- ja lõikehaava tekitamisega pähe, näkku ja rindkeresse, millega vigastati peaaju, käguveeni, kopsu ja südant ning mis valmistasid kannatanule vähemalt 10-15 minuti vältel suurt valu, võib olla kvalifitseeritav KrK § 101 p 7 järgi.
3-1-1-103-96 Riigikohus 15.10.1996
kaassüüdlaste ühise tahtlusega sooritatud kuriteo kvalifitseerimine
Kui süüdlased tegutsesid ühtse tahtlusega tappa kolm isikut, kellest kaks tapetigi, kolmanda tapmist aga ei suudetud lõpule viia, tuleb nii lõpuleviidud tapmised kui ka tapmiskatse kvalifitseerida KrK eriosa sama paragrahvi (käesoleval juhul § 101) järgi.
kohtuotsuse kirjeldav-motiveeriv osa
Isiku süüdimõistmisel KrK § 101 p-de 2 ja 3 järgi peab kohtuotsuses olema märgitud, milles huligaanne ajend väljendus ja millist kuritegu varjata sooviti.
3-1-1-8-96 Riigikohus 16.01.1996
Süüdlase isikuandmeid ja kuriteo tehiolusid arvestades võib kohus jõuda järeldusele, et toime on pandud tahtlik tapmine huligaansel ajendil, mitte aga surma põhjustamine ettevaatamatuse tõttu
III-1/1-93/95 Riigikohus 15.12.1995